ประกาศสำนักงานมาตรฐานสินค้าเกษตรและอาหารแห่งชาติ

เรื่อง การยกระดับมาตรการด้านสุขอนามัยและสุขอนามัยพืช (Sanitary and Phytosanitary Measure; SPS)
ในการนำเข้าเมล็ดถั่วลิสงกะเทาะเปลือกจากสาธารณรัฐอินเดีย

ตามที่กระทรวงเกษตรและสหกรณ์ได้ออกกฎกระทรวงกำหนดให้มาตรฐานสินค้าเกษตร
เรื่อง เมล็ดถั่วลิสง : ข้อกำหนดปริมาณอะฟลาทอกซิน (มกษ. 4702-2557) เป็นมาตรฐานบังคับ
และประกาศกระทรวงเกษตรและสหกรณ์ เรื่อง การนำเข้าเมล็ดถั่วลิสงกะเทาะเปลือกจากสาธารณรัฐอินเดีย
ลงวันที่ ๙ กุมภาพันธ์ พ.ศ. ๒๕๖๐ สำนักงานมาตรฐานสินค้าเกษตรและอาหารแห่งชาติ
ได้ตรวจสอบและสุ่มเก็บตัวอย่างเมล็ดถั่วลิสงกะเทาะเปลือกที่นำเข้าจากต่างประเทศตามแผนการเฝ้าระวัง
พบว่ามีเมล็ดถั่วลิสงกะเทาะเปลือกที่นำเข้าจากสาธารณรัฐอินเดียไม่เป็นไปตามมาตรฐานอย่างต่อเนื่อง
ดังนั้น เพื่อเป็นการคุ้มครองความปลอดภัยของประชาชนภายในประเทศ อาศัยอำนาจตามความ
ในมาตรา ๓๖ และมาตรา ๓๗ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔
ประกอบกับมาตรา ๓๒ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไข
เพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ สำนักงาน
มาตรฐานสินค้าเกษตรและอาหารแห่งชาติจึงยกระดับมาตรการด้านสุขอนามัยและสุขอนามัยพืช
(Sanitary and Phytosanitary Measure; SPS) ในการควบคุมการนำเข้าเมล็ดถั่วลิสงกะเทาะเปลือก
จากสาธารณรัฐอินเดียไว้ ดังต่อไปนี้

ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
ข้อ ๒ ในประกาศนี้
“สำนักงาน” มายความว่า “สำนักงานมาตรฐานสินค้าเกษตรและอาหารแห่งชาติ
ข้อ ๓ ผู้นำเข้าที่ประสงค์จะนำเข้าเมล็ดถั่วลิสงกะเทาะเปลือกจากสาธารณรัฐอินเดีย
ต้องแสดงหลักฐานประกอบการแจ้งนำเข้าสินค้าเกษตร ดังต่อไปนี้
(๑) ใบกำกับสินค้า (Invoice)
(๒) ใบรับรองมาตรฐานหรือสำเนาของใบรับรองการส่งออก (Certificate of Export ; CoE)
ที่ออกให้โดยหน่วยงาน Agricultural and Processed Food Products Export Development Authority ; APEDA
(๓) รายงานผลการวิเคราะห์ปริมาณอะฟลาทอกซินทั้งหมด (Total Aflatoxin; B1, B2,
G1, G2) โดยห้องปฏิบัติการที่ได้รับการรับรองระบบงานตามมาตรฐาน ISO/IEC 17025 ในขอบข่าย
การวิเคราะห์ปริมาณอะฟลาทอกซิน
ในกรณีที่ไม่สามารถแสดงใบรายงานผลการวิเคราะห์ปริมาณอะฟลาทอกซินตามที่กำหนดได้
ให้พนักงานเจ้าหน้าที่ทำการอายัดสินค้า และเก็บตัวอย่างให้ผู้นำเข้านำไปตรวจวิเคราะห์โดยห้องปฏิบัติการ
ที่ได้รับการรับรองระบบงานตามมาตรฐาน ISO/IEC 17025 ในขอบข่ายการวิเคราะห์ปริมาณ

ฉะฟลาทอกซินแล้วนำผลการวิเคราะห์ดังกล่าวมาแสดงต่อพนักงานเจ้าหน้าที่ ทั้งนี้ หากผลการ
วิเคราะห์ไม่เป็นไปตามมาตรฐานสำนักงานจะออกคำสั่งให้ผู้นำเข้าจัดการกับสินค้า ได้แก่ แก้ไข
หรือปรับปรุงคุณภาพ ส่งสินค้ากลับคืนประเทศต้นทาง หรือทำลายสินค้า

ข้อ ๔ สำนักงานจะสุ่มตรวจเฝ้าระวังแบบยกระดับ (Enhanced Monitoring Inspection)
เมล็ดถั่วลิสงกะเทาะเปลือกที่นำเข้าจากสาธารณรัฐอินเดีย เป็นร้อยละ ๓๐ ของประวัติการนำเข้า
ในปีที่ผ่านมา

ในกรณีที่ผลการวิเคราะห์ของเมล็ดถั่วลิสงกะเทาะเปลือกปรากฏว่าไม่เป็นไปตามมาตรฐาน
การนำเข้าครั้งถัดไปของผู้นำเข้าจะตรวจสอบแบบอายัดสินค้ารอผลวิเคราะห์ จนกว่าจะมีผล
การตรวจสอบผ่านมาตรฐาน ๓ ครั้ง ต่อเนื่องกัน และในกรณีที่ผลการวิเคราะห์ของเมล็ดถั่วลิสง
กะเทาะเปลือกไม่เป็นไปตามมาตรฐาน สำนักงานจะออกคำสั่งให้ผู้นำเข้าจัดการกับสินค้า เช่น แก้ไข
หรือปรับปรุงคุณภาพ ส่งสินค้ากลับคืนประเทศต้นทาง หรือทำลายสินค้า

สำนักงานจะขึ้นบัญชีผู้ส่งออกในสารารณรัฐอินเดียซึ่งผู้นำเข้าตามวรรคหนึ่ง ได้แจ้งในรายการ
นำเข้าผ่านระบบ TAS-License ในกรณีที่มีผลการตรวจวิเคราะห์ไม่เป็นไปตามมาตรฐาน ซึ่งการส่งออก
มายังประเทศไทยครั้งถัดไปจะถูกตรวจสอบแบบอายัดสินค้ารอผลวิเคราะห์ทุกครั้ง จนกว่าหน่วยงาน
APEDA จะส่งรายงานการแก้ไขปรับปรุงระบบการควบคุมมาตรฐาน และสำนักงานให้ความเห็นชอบ
รายงานดังกล่าว

ข้อ ๕ การตรวจสอบสินค้าแบบอายัดรอผลวิเคราะห์ร้อยละ ๑๐๐ (100% Order
Inspection) เป็นมาตรการตรวจสอบเมล็ดถั่วลิสงกะเทาะเปลือกที่มาจากสารารณรัฐอินเดียที่มีการ
สุ่มตรวจเฝ้าระวังแบบยกระดับตามข้อ ๔ โดยตรวจพบว่าไม่เป็นไปตามมาตรฐานในปริมาณที่เพิ่มสูงขึ้น
มากกว่าจำนวนผลการสุ่มตรวจเฝ้าระวังแบบยกระดับตามข้อ ๔ ของประวัติการนำเข้าในปีที่ผ่านมาจน
อาจก่อให้เกิดอันตรายต่อสุขอนามัยของประชาชน ซึ่งสำนักงานได้แจ้งเตือนข้อมูลไปยังหน่วยงาน
APADA แล้ว และยังไม่ได้รับรายงานการแก้ไขปรับปรุงระบบการควบคุมมาตรฐาน สำนักงานจะ
ยกระดับการตรวจสอบสินค้านำเข้าเป็นแบบอายัดสินค้ารอผลวิเคราะห์ร้อยละ ๑๐๐ (100% Order
Inspection) โดยพนักงานเจ้าหน้าที่จะอายัดสินค้าและเก็บตัวอย่างให้ผู้นำเข้านำไปตรวจวิเคราะห์
โดยห้องปฏิบัติการที่ได้รับการรองรับผลงานตามมาตรฐาน ISO/IEC 17025 ในขอบข่าย
การวิเคราะห์ประเมินฉะฟลาทอกซินแล้วนำผลการวิเคราะห์ดังกล่าวมาแสดงต่อพนักงานเจ้าหน้าที่

ในกรณีที่ผลการวิเคราะห์ของเมล็ดถั่วลิสงกะเทาะเปลือกปรากฏว่าไม่เป็นไปตามมาตรฐาน
สำนักงานจะออกคำสั่งให้ผู้นำเข้าจัดการกับสินค้า เช่น แก้ไขหรือปรับปรุงคุณภาพ ส่งสินค้ากลับคืน
ประเทศต้นทาง หรือทำลายสินค้า และประกาศรายชื่อผู้ส่งออกในสารารณรัฐอินเดียซึ่งผู้นำเข้าได้แจ้ง
ในการนำเข้าผ่านระบบ TAS-License และในการนำเข้าครั้งถัดไปจะระงับการออกแบบใบแจ้ง
การนำเข้า (มภษ.8-1) ของเมล็ดถั่วลิสงกะเทาะเปลือกที่มาจากผู้ส่งออกจากสารารณรัฐอินเดียนี้

จนกว่าหน่วยงาน APEDA จะส่งรายงานการแก้ไขปรับปรุงระบบการควบคุมมาตรฐาน และสำนักงานให้ความเห็นชอบรายงานดังกล่าว

ข้อ 6 ในกรณีที่สาธารณรัฐอินเดียไม่มีการส่งรายงานการแก้ไขปรับปรุงระบบควบคุมมาตรฐานภายในระยะเวลาที่สำนักงานกำหนดตามข้อ 5 วรรคสอง สำนักงานจะพิจารณาทบทวนการนำเข้าเมล็ดถั่วลิสงของสาธารณรัฐอินเดีย เพื่อคุ้มครองความปลอดภัยของประชาชนในประเทศ

ข้อ 7 ในกรณีที่การตรวจสอบเมล็ดถั่วลิสงกระเทาะเปลือกจากสารณรงค์รัฐอินเดียมีผลการตรวจพบว่าไม่เป็นไปตามมาตรฐานในปริมาณที่ลดน้อยลงจากจำนวนผลการตรวจสอบของประวัติการนำเข้าในปีที่ผ่านมา และมีการปฏิบัติตามเงื่อนไขครบถ้วนตามที่กำหนด สำนักงานจะพิจารณาลดระดับมาตรการตรวจสอบเมล็ดถั่วลิสงกระเทาะเปลือกนำเข้าจากสารณรงค์รัฐอินเดียตามระดับที่กำหนดไว้ในข้อ 4 หรือข้อ 5

ประกาศ ณ วันที่ 8 กรกฎาคม พ.ศ. ๒๕๖๗
พิศาล พงศาพิชญ์
เลขาธิการสำนักงานมาตรฐานสินค้าเกษตรและอาหารแห่งชาติ